Շիրակի մարզպետարանի դիմաց որոշում կայացնելուց հետո ուսանողները շարժվեցին դեպի ՀՀ Ազգային պոլիտեխնիկական համալսարանի Գյումրու մասնաճյուղ: Այնտեղ հրեշտակները պատ էին կազմել եւ արգելել են բոլորի մուտքը համալսարան: Հայկ Բարսեղյանը փոխադարձ համաձայնության գալով ոստիկանների հետ, մտել է շենք եւ դասադուլի կոչ է արել: Այնուհետ ուսանողները քայլերթով եւ ոստիկանների ուղեկցությամբ հասել են Գյումրու ակադեմիական վարժարան: Վարժարանի դիմաց կանգնած ոստիկանները որեւէ մեկին այստեղ եւս թույլ չեն տվել ներս մտնել: Ակադեմիական վարժարանում խոչընդոտվել է նաեւ ԶԼՄ-ի աշխատանքը: Բոլորին ոստիկանները հրել են եւ փորձել հեռացնել մուտքից: Ոստիկանները նաեւ թույլ չեն տվել համալսարան շտապած ծնողներին ներս մտնել եւ տանել իրենց երեխաներին: